
Parlamentul României

Camera Deputatilor

COMISIA PENTRU ADMINISTRAŢIE PUBLICĂ  

      



AMENAJAREA TERITORIULUI ŞI ECHILIBRU 

           
 Nr. 26/465/20.11.2001.
                                 ECOLOGIC                                                                                                               

AVIZ



asupra proiectului de Lege pentru aprobarea Ordonanţei de urgenţă aGuvernului nr.115/2001 privind reglementarea unor măsuri de asigurare a fondurilor necesare furnizării energiei termice şi a gazelor naturale pentru populaţie.


Cu adresa nr. 630 din 12 noiembrie 2001,  Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu  proiectul de Lege pentru aprobarea Ordonanţei de urgenţă a Guvernului nr.115/2001 privind reglementarea unor măsuri de asigurare a fondurilor necesare furnizării energiei termice şi a gazelor naturale pentru populaţie.


În şedinţa din 20 noiembrie 2001, Comisia pentru administraţie publică, amenajarea teritoriului şi echilibru ecologic a examinat proiectul de lege  sus-menţionat şi a hotărât cu 7 voturi pentru,  5 împotrivă şi 3 abţineri  respingerea proiectului de lege sus-amintit, întrucât transferă de la nivelul Guvernului la nivelul autorităţilor administraţiei publice locale, obligativitatea asigurării fondurilor necesare acoperirii diferenţelor de preţ şi tarif pentru energia termică furnizată populaţiei în cea mai mare parte din bugetele locale,  cu toate că este cunoscut faptul că bugetele locale nu acoperă în suficientă măsură cheltuielile impuse prin actele normative în vigoare.



Prin obiectul de reglementare şi conţinutul său proiectul de lege face parte din categoria legilor ordinare.

